Kunnian Kuninkaan seurakunta, Jerusalem
Shalom ystävät! Siunaan teitä Jeshuan nimessä!
Puhun tänään Jumalan armosta.
Monet eivät ymmärrä, miten saamme armon tai mitä se on.
Armo on Jumalan lahja, jota emme voi ansaita.
Emme voi saada sitä teoillamme.
Jeshuan armo on niin suuri aarre, että se täytyy tuntea hyvin.
Tarvitsemme ilmestystä Jeshuan armosta.
Miksi Paavali sanoo joka kirjeessään:
"Herran Kristuksen armo olkoon kanssanne"?
Gal. 1:8:ssa Paavali sanoo,
että vaikka enkeli julistaisi erilaista evankeliumia,
kuin mitä olette apostoleilta kuulleet,
hän olkoon kirottu. Selitän tämän jakeen.
Jotkut halusivat elää Mooseksen lain mukaan Jeshuan armon sijaan.
Laki on pyhä, eikä se ole Mooseksen vaan Jumalan laki.
Kukaan ei kuitenkaan pysty elämään sen mukaan.
Laki annettiin, jotta tajuaisimme tarvitsevamme Jumalan armoa.
Monet eivät vieläkään ymmärrä tätä.
Apostoli Paavali perusti galatalaisten seurakunnan Jumalan armolle,
mutta sitten sinne tuli muita opettamaan lakia.
Paavali sanoi, että he halusivat olla lainopettajia,
mutta eivät ymmärtäneet sitä, mitä yrittivät opettaa.
Hän sanoi: "Jos yritätte olla vanhurskaita Mooseksen lain mukaan,
siitä seuraa kirous".
Mooseksen laissahan sanotaan, että jos sitä ei noudata täysin,
joutuu kirotuksi.
Gal. 3:13 sanoo: "Kirottu on jokainen, joka on puuhun ripustettu".
Jeshua ripustettiin puuhun.
Hän oli kirottu jokaisen maan päällä elävän tähden,
ei vain niiden, jotka uskoivat Häneen.
Kuka Herran siunauksen saa? Se joka ottaa Jeshuan vastaan.
2. Kor. 8:9 sanoo, että vaikka Hän oli rikas,
Hän tuli meidän tähtemme köyhäksi, että me rikastuisimme.
Jeshua tuli kiroukseksi, että me saisimme siunauksen.
Mikä se siunaus on? Armo. Se on kaikkein suurinta.
Sitä ei voi ansaita tai ostaa teoilla, rahalla eikä kullalla.
Olemme saaneet armon Jumalalta.
Jos silti yritämme olla vanhurskaita lain mukaan,
saamme kirouksen.
Pysykää teille julistetussa evankeliumissa!
Jeshua kuoli syntiemme tähden ja nousi kuolleista.
Kaikki syntimme oli Hänen päällään,
ja Hän laskeutui tuonelaan ja jätti ne sinne.
Kolmen päivän päästä Hän nousi kuolleista -
ja vanhurskautti meidät ylösnousemuksellaan.
1. Kor. 15:14 sanoo, että jos Kristus ei olisi noussut kuolleista,
turha on silloin meidän uskomme.
Tiedämme kuitenkin, että Hän nousi ja vanhurskautti meidät.
Armo ja totuus kulkevat aina käsi kädessä.
Armo ja totuus eivät ole erillisiä asioita.
Katsotaan yhdessä Johanneksen evankeliumia.
Joh. 1:17:
"Sillä laki on annettu Mooseksen kautta;
armo ja totuus on tullut Jeesuksen Kristuksen kautta."
Nämä kaksi kulkevat aina käsi kädessä.
Se ei tarkoita, että meillä olisi oikeus tehdä syntiä.
Joskus erehdymme ja teemme syntiä,
mutta eläessämme Jumalan armon varassa voimme tunnustaa syntimme,
ja Hän on uskollinen ja antaa anteeksi.
Armo ei ole oikeus tehdä syntiä,
vaan voima vaeltaa Hengessä.
Se joka elää armossa, pitää uskon Jumalaan.
Kenelle armo on annettu?
Katsotaan sitä Roomalaiskirjeen luvusta 5.
Eivät kaikki ole saaneet armoa.
Room. 5:17:
"Ja jos yhden ihmisen lankeemuksen tähden -
kuolema on hallinnut yhden kautta,
niin paljoa enemmän ne,
jotka saavat armon ja vanhurskauden lahjan runsauden,
tulevat elämässä hallitsemaan yhden, Jeesuksen Kristuksen, kautta.
Niinpä siis, samoin kuin yhden ihmisen lankeemus on koitunut -
kaikille ihmisille kadotukseksi,
niin myös yhden ihmisen vanhurskauden teko koituu -
kaikille ihmisille elämän vanhurskauttamiseksi..."
Pysähdytään tähän.
Ihminen oli tottelematon,
eikä suhtautunut vastuullisesti Jumalan sanoihin:
"Älä syö hyvän ja pahan tiedon puusta, tai kuolemalla kuolet".
Ja vaikka hän eli fyysisesti vielä monta vuotta,
hän kuoli hengellisesti.
Hänen tottelemattomuutensa takia meistä kaikista tuli syntisiä.
Kaikki kääntyivät pois ja menettivät Jumalan kunnian.
Koska ensimmäinen ihminen teki syntiä, me kaikki olemme syntisiä.
Mutta sitten tuli toinen ihminen taivaasta, Jeshua, uusi ihminen.
Hän totteli Jumalaa.
Fil. 2:8:ssa sanotaan, että Hän oli kuuliainen ristin kuolemaan asti.
Hänen kuuliaisuutensa vuoksi meidät on vanhurskautettu.
Mitä vanhurskaille tapahtuu? Room. 5:20.
"Mutta laki tuli väliin, että rikkomus suureksi tulisi,
mutta missä synti on suureksi tullut, siinä armo on tullut ylenpalttiseksi,
että niinkuin synti on hallinnut kuolemassa,
samoin armokin hallitsisi vanhurskauden kautta..."
Kenen vanhurskauden? Jeshuan vanhurskauden, ei meidän.
Jos haluaa nauttia Jeshuan armosta, täytyy ymmärtää,
ettei se ole ihmisen tai lain vanhurskaus.
Näytän teille pian kohdan, jossa puhutaan tästä.
Room. 5:21: "...niinkuin synti on hallinnut kuolemassa,
samoin armokin hallitsisi vanhurskauden kautta..."
Hallitseeko synti elämäänne?
"...iankaikkiseksi elämäksi -
Jeesuksen Kristuksen, meidän Herramme, kautta."
Tuloksena on armon ylenpalttisuus ja iankaikkinen elämä.
Veljet ja siskot, tekin voitte nauttia armosta tässä elämässä.
Mutta se joka yrittää elää omassa vanhurskaudessaan,
tai lain vanhurskaudessa, kärsii Herran armon puutteessa.
Jumala ei kuitenkaan halua kenenkään kärsivän,
vaan Hän antoi ainokaisen Poikansa,
ettei yksikään, joka Häneen uskoo, hukkuisi.
Isän tahtoo meidän nauttivan Hänen armostaan.
Vielä kerran: armo ei ole oikeus elää synnissä.
Armo antaa yliluonnollisen voiman elää uskossa Jumalaan.
Armo antaa voiman olla kuuliainen Jeshuan totuudelle -
ja elää harmoniassa Pyhän Hengen kanssa.
Armo on kaikkein suurinta.
Mutta mitä on vanhurskaus?
Katsotaan, mitä Paavali sanoo Filippiläiskirjeessä.
Hän oli uskonnollinen fariseus, joka otti Jeshuan vastaan yliluonnollisesti.
Jeshua ilmestyi hänelle Damaskoksen tiellä.
Paavali sai ilmestyksen Jeshuan armosta.
Fil. 3:7:
"Mutta mikä minulle oli voitto,
sen minä olen Kristuksen tähden lukenut tappioksi.
Niinpä minä todella luen kaikki tappioksi tuon ylen kalliin,
Kristuksen Jeesuksen, minun Herrani, tuntemisen rinnalla...
ja pidän sen roskana - että voittaisin omakseni Kristuksen -
ja minun havaittaisiin olevan hänessä ja omistavan,
ei omaa vanhurskautta, sitä, joka laista tulee..."
Paavali kertoi luvun alussa olleensa fariseus, mutta tässä hän sanoo:
"...ja omistavan, ei omaa vanhurskautta, sitä, joka laista tulee,
vaan sen, joka tulee Kristuksen uskon kautta..."
Kristuksen usko on Abrahamin uskoa.
Jeshua sanoi, että Abraham halusi nähdä Hänen päivänsä,
sen, mitä nyt tapahtuu. Jumala lupasi sen hänelle.
Abraham uskoi Herraa, ja se luettiin hänelle vanhurskaudeksi.
Samoin meillekin usko luetaan vanhurskaudeksi.
Uskomme Jumalan Sanaan, Jeshuan ristintyöhön ja ylösnousemukseen.
Siten saamme Herran vanhurskauden.
Abrahamista tuli Jumalan ystävä, kun hän uskoi Herraa.
Meistäkin tulee Jumalan ystäviä,
kun uskomme siihen, mitä Hän on tehnyt.
Jo 2000 vuotta sitten -
Jeshua ripustettiin puuhun,
että saisimme armon Hänen vanhurskautensa kautta.
Koska Jeshua oli vanhurskas, mekin saimme vanhurskauden.
Se vanhurskaus tuli Abrahamin ylle, kun hän uskoi Herraan.
Abrahamin pukeutui Jumalan vanhurskauteen.
Nyt vanhurskaus on sisällämme.
Jeshua asuu Pyhän Hengen kautta hengessämme,
ja siksi meillä on Jeshuan armoa ylenpalttisesti.
Jos armoa on yltäkyllin, on kaikki mitä tarvitaan.
Jos ette vielä tajua sitä, profetoin teille, että kun uskotte tämän,
pian Jeshuan armo näyttäytyy teille toiminnassa.
Katsotaan, mitä mielenkiintoista Pietari sanoo -
jakeessa 1. Piet. 3:18.
"Sillä myös Kristus kärsi kerran kuoleman syntien tähden..."
Hän ei siis tule uudestaan kuolemaan syntien tähden.
Hän teki sen kerran ainiaaksi.
Hän teki sen murtaakseen Vihollisen voiman täydellisesti.
Siihen uskomme.
"...vanhurskas vääräin puolesta, johdattaaksensa meidät Jumalan tykö
hän, joka tosin kuoletettiin lihassa, mutta tehtiin eläväksi hengessä..."
Vanhurskas kuoli vääräin puolesta johdattaaksensa heidät Jumalan tykö.
Täytyy muistaa, ettei yksikään syntinen voi lähestyä Jumalaa.
Lähestymme Jumalaa Jeshuan vanhurskauden tähden.
Ei lain vanhurskaudella, eikä ihmisen vanhurskaudella,
vaan elävän Jumalan Pojan, Uuden Ihmisen, vanhurskaudella -
olemme päässeet Jumalan tykö.
Tuli mieleen eräs laulu: "Astumme armon valtaistuimen eteen..."
Heprealaiskirje kertoo,
että meillä on pääsy Herran armoon 24 tuntia vuorokaudessa.
Hepr. 4:14. Jos teillä on Raamattu, lukekaa se kanssani.
Hepr. 4:14:
"Kun meillä siis on suuri ylimmäinen pappi, läpi taivasten kulkenut,
Jeesus, Jumalan Poika, niin pitäkäämme kiinni tunnustuksesta."
Mitä me tunnustamme? Sitä, että Jeshua on vanhurskauttanut meidät -
ja siksi saimme Jumalan armon runsauden.
Jeshua sanoo Joh. 10:10:ssä,
että Saatana ei tule kuin varas- tamaan, tappamaan ja tuhoamaan.
"Minä olen tullut, että heillä olisi elämä ja olisi yltäkylläisyys."
Mitä se yltäkylläisyys on? Se on Jeshuan armo.
Hepr. 4:15:
"Sillä ei meillä ole sellainen ylimmäinen pappi,
joka ei voi sääliä meidän heikkouksiamme..."
Missä armo muuten ilmenee? Heikkoudessa.
Ylimmäinen pappimme pystyy tuntemaan heikkoutemme.
"...vaan joka on ollut kaikessa kiusattu samalla lailla kuin mekin,
kuitenkin ilman syntiä.
Käykäämme sentähden uskalluksella..."
Tukeudumme siis siihen tietoon,
että Jeshua Messias on Isä Jumalan armo ja totuus.
Tiedämme, että Hän ei sulje oveaan edestämme.
Hän sanoo, ettei Hän torju ketään, joka tulee Hänen luokseen,
vaan ottaa iloiten vastaan kaikki, jotka lähestyvät Häntä.
Hän auttaa ja armahtaa.
"... uskalluksella armon istuimen eteen..."
Ei siis tuomioistuimen eteen!
Monet uskovat käyvät tuomioistuimen eteen.
Olemme kuitenkin siirtyneet kuolemasta ja tuomiosta elämään -
Jeshuan vanhurskauden ansiosta.
Käymme armon istuimen eteen, "että saisimme laupeuden -
ja löytäisimme armon, avuksemme oikeaan aikaan".
Kaikissa tilanteissa ja olosuhteissa -
on apu ja armo tarjolla.
Jumala tahtoo auttaa ja vuodattaa armonsa.
Armo ei ole vain pelastusta, vaan myös arkielämää varten.
Armo annettiin, että saisimme voiman elää Hengessä ja uskossa.
Jos meillä on tarpeita, vaikeuksia tai sairauksia,
tai kaipaamme hengellistä läpimurtoa, menestystä työssä -
tai parannusta ihmissuhteisiin,
voimme käydä uskalluksella armon istuimen eteen,
että saisimme laupeuden ja avun oikeaan aikaan.
Jotkut käyvät sen sijaan tuomioistuimen eteen,
ja heidän uskonsa mukaisesti heille käy.
Jeshua kuoli ristillä syntimme tähden ja nousi kuolleista,
ja siksi voimme aina käydä armon istuimen eteen -
ja saada Jumalalta apua, voimaa ja kaiken, mitä tarvitsemme.
Jeshuan vanhurskaus teki sen mahdolliseksi.
Katsotaan, mitä Galatalaiskirje sanoo Jumalan ihmeteoista.
Uskomme Kaikkivaltiaaseen, joka tekee ihmeitä vielä tänäänkin.
Ja tekee tulevaisuudessakin, Jeshuan nimessä.
Gal. 3:1.
Ankaria jakeita, mutta uskon, että Jumala siunaa meitä niillä.
Gal. 3:1: "Oi te älyttömät galatalaiset! Kuka on lumonnut teidät,
joiden silmäin eteen Jeesus Kristus oli kuvattu ristiinnaulittuna?"
He olivat nähneet Jeshuan ristinkuoleman.
He olivat siis nähneet armon työn ja paljon ihmeitä.
Ihmeet muuten eivät tapahdu lain käskyjen tähden.
Ne tapahtuvat ylenpalttisen armon tähden.
Galatalaiset olivat ehkä nähneet niitä ihmeitä,
joita Jeshua oli sanonut suuremmiksi, kuin mitä Hän itse teki.
Jeshuan ristinkuolema oli nimenomaan armoa.
"...teidät, joiden silmäin eteen Jeesus Kristus oli kuvattu ristiinnaulittuna?"
Messiaan kuolemassa on Herran siunaus.
Messiaan ylösnousemuksessa on Herran vanhurskaus.
Jeshuan kuolemassa on Jumalan voima.
Näin Paavali sanoo Korinttolaiskirjeessä.
Pietari sanoo, että Jumalan voimasta saamme kaiken, mitä tarvitsemme.
Missä Jumalan voima ilmenee? Jeshuan ristinkuolemassa.
Galatalaiset olivat nähneet mahdottomia, yliluonnollisia asioita,
mutta sitten heille tapahtui jotain.
Gal. 3:2: "Tämän vain tahdon saada teiltä tietää:
lain teoistako saitte Hengen vai uskossa kuulemisesta?"
Minkä Hengen? Armon Hengen.
Pyhä Henki on armon Henki.
On tärkeää uskoa siihen, puhua siitä ja julistaa sitä.
Herramme Jeshuan Henki on armon Henki.
"...lain teoistako saitte Hengen vai uskossa kuulemisesta?
Niinkö älyttömiä olette? Te aloititte Hengessä, lihassako nyt lopetatte?
Niin paljonko olette turhaan kärsineet? - jos se on turhaa ollut.
Joka siis antaa teille Hengen..." Siis armon Hengen!
"...ja tekee voimallisia tekoja teidän keskuudessanne,
saako hän sen aikaan lain tekojen vai uskossa kuulemisen kautta,
samalla tavalla kuin Aabraham uskoi Jumalaa,
ja se luettiin hänelle vanhurskaudeksi?"
Mistä siis seuraa ylenpalttinen armo ja ihmeet?
Uskossa kuulemisesta.
Usko - vanhurskaus - armo - ihmeet.
Jeshua sanoi opetuslapsilleen: "Pitäkää usko Jumalaan".
Jumala on antanut uskon. Se on meillä jokaisella.
Se on Abrahamin usko, jota ei voi itse hankkia.
Yksi, kaksi, kolme, neljä:
usko - vanhurskaus, Jeshuan vanhurskaus,
koska vanhurskas kuoli syntisten puolesta.
Usko - vanhurskaus - armo - ihmeet.
Näin uskomme, ja meille tapahtuu uskomme mukaan.
Haluan auttaa teitä avaamaan uuden oven elämässänne,
ottamaan vastaan Jumalan ylenpalttiset siunaukset,
elämään iankaikkista elämää jo maan päällä -
ja nauttimaan Messiaan ristintyöstä ja ylösnousemuksesta.
Eläkää läheisessä yhteydessä Pyhään Henkeen.
Eläkää ikuista elämää Herran Jeshuan voitossa.
Se on mahdollista Messiaan vanhurskauden ansiosta.
Gal. 3:7: "Tietäkää siis,
että ne, jotka uskoon perus- tautuvat, ovat Aabrahamin lapsia."
Ei ole väliä, onko juutalainen vai ei.
Jos uskotte, että Jeshua on Herra, teillä on Abrahamin usko.
Olette saaneet ikuisen elämän ja Jeshuan armon.
Se vain lisääntyy päivä päivältä.
Rukoilen, että se tapahtuu pian elämässänne.
Jumala on uskollinen!
Abraham uskoi Jumalaa,
ja hänestä tuli Jumalan ystävä.
Jeshuakin sanoi, että olemme Hänen ystäviään,
jos uskomme ja pidämme Hänen käskynsä,
eli rakastamme lähimmäisiämme,
ja uskomme, että Hän on Messias, armon Herra.
Rukoilen Jeshuan nimessä, että Jumalan voima tulee päällenne,
Jeshuan armo lisääntyy elämässänne,
ja Isän rakkaus antaa teille syvemmän ilmestyksen.
Siunatkoon Jumala teitä Jeshuan nimessä!
Väistyköön teistä kaikki sairaudet, heikkous ja henget,
jotka yrittävät vahingoittaa teitä. Karkotan ne Jeshuan nimessä!
Julistan Herran Jeshuan armoa ja totuutta.
Jumala auttaa teitä käymään armon istuimen eteen,
että saisitte laupeuden ja avun oikeaan aikaan. Jeshuan nimessä.
Olen Oren Lev Ari Jerusalemista, suuren kuninkaan kaupungista.
Jumala siunatkoon teitä, näkemiin!
Suomennos: Hannele Tainio